**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2018 թվականի հունիսի 27-ի N 707-Ն որոշման լրացումներ և փոփոխություն կատարելու մասին» Հայաստանի Հանրապետության կառավարության որոշման նախագծի ընդունման անհրաժեշտության վերաբերյալ**

**1. Ընթացիկ իրավիճակը և ակտերի ընդունման անհրաժեշտությունը.**

ՀՀ կառավարության որոշման նախագիծ (այսուհետ` Նախագիծ) մշակելու համար հիմք է հանդիսացել «Հայաստանի Հանրապետության քրեական օրենսգրքում փոփոխություններ և լրացումներ կատարելու մասին» 2022 թվականի հունիսի 9-ի ՀՕ-240-Ն օրենքի 53-րդ հոդվածը և ՀՀ վարչապետի 28.09.2022թ. «Մի շարք օրենքների կիրարկումն ապահովող միջոցառումների ցանկերը հաստատելու մասին» թիվ 1114-Ա որոշման 2-րդ հավելվածի 1-ին կետը:

Ներկայումս ՀՀ կառավարության 2018 թվականի հունիսի 27-ի N 707-Ն որոշմամբ պրեկուրսորների զգալի չափերը սահմանված չեն, և «Հայաստանի Հանրապետության քրեական օրենսգրքում փոփոխություններ և լրացումներ կատարելու մասին» 2022 թվականի հունիսի 9-ի ՀՕ-240-Ն օրենքով կատարված լրացմամբ անհրաժեշտություն է առաջացել սահմանել նաև պրեկուրսորների զգալի չափերը:

2. **Կապը ռազմավարական փաստաթղթերի հետ**

Նախագծի ընդունումը չի բխում որևէ ռազմավարական փաստաթղթից:

3 Առաջարկվող կարգավորման բնույթը

«Հայաստանի Հանրապետության կառավարության 2018 թվականի հունիսի 27-ի N 707-Ն որոշման մեջ լրացումներ և փոփոխություն կատարելու մասին» ՀՀ կառավարության որոշման նախագծով նախատեսվում է սահմանել պրեկուրսորների զգալի չափը` այդպիսով կատարելով ՀՀ քրեական օրենսգրքի պահանջը: Լրացումը նախատեսվում է կատարել Հայաստանի Հանրապետության կառավարության 2018 թվականի հունիսի 27-ի N 707-Ն որոշման հավելված N 3-ում:

**3. Նախագծերի մշակման գործընթացում ներգրավված ինստիտուտները և անձինք և նրանց դիրքորոշումը**

Նախագիծը մշակվել է ՀՀ ոստիկանության քրեական ոստիկանության գլխավոր վարչության և փորձաքրեագիտական վարչության կողմից:

**5. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

Նախագծի ընդունման արդյունքում լրացուցիչ ֆինանսական միջոցների անհրաժեշտություն, ՀՀ պետական բյուջեի եկամուտներում և ծախսերում փոփոխություններ չեն նախատեսվում:

**6. Ակնկալվող արդյունքը.**

Որոշման մեջ կատարվող փոփոխությունը հնարավորություն կտա ապահովել 2022 թվականի հունիսի 9-ի ՀՕ-240-Ն օրենքի 53-րդ հոդվածով նախատեսված նորմի կիրարկումը, ինչպես նաև կբարձրանա թմրամիջոցների, հոգեմետ նյութերի և պրեկուրսորների ապօրինի շրջանառության դեմ պայքարի արդյունավետությունը:

**ՀՀ ՈՍՏԻԿԱՆՈՒԹՅՈՒՆ**